《宿巫山寄远人》
唐代·梁琼

巫山云，巫山雨，朝云暮雨无定所。南峰忽暗北峰晴，

空里仙人语笑声。曾侍荆王枕席处，直至如今如有灵。

春风澹澹白云闲，惊湍流水响千山。一夜此中对明月，

忆得此中与君别。感物情怀如旧时，君今渺渺在天涯。

晓看襟上泪流处，点点血痕犹在衣。

作者简介：梁琼，女诗人。生平无考。《全唐诗》存诗4首、断句2，分别出自《才调集》卷一〇、《文苑英华》卷二〇四、《万首唐人绝句》卷九七、《吟窗杂录》卷三〇。